പൈപ്പുകള് മാറ്റി സ്ഥാപിക്കാന് നടപടി പറവൂര്: വടക്കേക്കര, ചിറ്റാറ്റുകര പഞ്ചായത്തുകളിലേക്കുള്ള കേടുവന്ന പൈപ്പുകള് മാറ്റി സ്ഥാപിക്കുന്നതിനുള്ള നടപടികള് സ്വീകരിച്ചതായി പ്രതിപക്ഷ നേതാവ് വി.ഡി. സതീശന് അറിയിച്ചു. പറവൂര് വാട്ടര് അതോറിറ്റി ഓഫീസ് മുതല് ടി.ബി.റോഡ് വഴി മുനിസിപ്പല് കവല വരെയുള്ള ഭാഗത്തെ പണികള് പൂര്ത്തികരിച്ചു. വടക്കേക്കര പഴയ പാലത്തിലൂടെയുള്ള ലൈനും മാറ്റിസ്ഥാപിച്ചിട്ടുണ്ട്. ദേശീയപാതയുടെ ഗ്യാരണ്ടിയോടുകൂടി ടാറിംഗ് പൂര്ത്തിയാതിനാല് മറ്റൊരു വഴിയിലൂടെ ചിറ്റാറ്റുകര കവല വരെ പൈപ്പ് ലൈന് എത്തിക്കാനുള്ള നടപടികളാണ് സ്വീകരിച്ചിട്ടുള്ളത്. ഇതിനായി 219 ലക്ഷം രൂപയുടെ എസ്റ്റിമേറ്റ് തയ്യാറാക്കി അനുമതിക്കായി സമര്പ്പിച്ചിട്ടുണ്ടെന്നും വി.ഡി. സതീശന് അറിയിച്ചു.